Belia Cina bermurah hati hulurkan bantuan
ADUM LIU BEKENU: Penduduk Kampung Rambai melahirkan rasa syukur dan berterima kasih
kepada belia Cina tidak dikenali yang telah menghulurkan bantuan bekalan
makanan semalam. Ketua Kampung Rambai, Ketua Kaum Amir Emran ketika ditemui Utusan Sarawak
berkata, sekumpulan belia Cina dari Miri telah memilih Kampung Rambai untuk mengadakan
aktiviti kemanusiaan mereka di sini. Katanya, kesemua belia Cina yang tidak dikenali itu menggunakan tujuh
kenderaan bagi membawa bekalan bantuan kelmarin.  “Pada 1 Mei orang ramai bercuti rehat sempena Hari Pekerja tetapi
kumpulan ini melakukan perkara yang baik ketika negara dalam arahan Perintah
Kawalan Pergerakan (PKP). “Bantuan bekalan makanan itu adalah hasil daripada kutipan derma
individu yang menyertai kumpulan tersebut dan usaha mereka amat terpuji serta harus
menjadi contoh kepada belia di sini,” jelasnya. Tambahnya, ketua kumpulan belia yang dikenali sebagai Ahui menyarankan agar
bantuan itu disalurkan kepada mereka yang benar- benar memerlukan bantuan. “Sebanyak 32 bungkusan bantuan bekalan makanan telah diserahkan dan
kita akan agihkan kepada mereka yang mempunyai masalah kewangan ketika PKP ini. “Terima kasih kepada Utusan Sarawak dan Ah Ming yang turut terlibat
dalam kumpulan ini,” jelasnya lagi. Antara bantuan yang disalurkan adalah seperti beras, mee, roti, telur dan
minyak masak. Justeru itu, tambah beliau lagi arahan PKP haruslah dipandang positif kerana
telah banyak memberi pengajaran kebaikan kepada masyarkat dalam menggeratkan
perhubungan dan saling bantu-membantu. 
See author's posts
